**ТЕХНИЧЕСКА СПЕЦИФИКАЦИЯ**

**1. Предмет на обществена поръчка, наименование на обекта:**

„Проучване и изготвяне на Инвестиционен работен проект за укрепване сградата и земната основа на бл. „Русия“, находящ се на ул. „Шести септември“ №90, вх. 1, гр. Русе“

**2. Пълно описание на обекта на поръчката, включително основни характеристики.** В обхвата на поръчката се включва следната дейност: „**Проучване и изготвяне на Инвестиционен работен проект за укрепване сградата и земната основа** на бл. „Русия“, находящ се на ул. „Шести септември“ №90, вх. 1, гр. Русе“

**Община Русе има сключено споразумение №РД02-30-33/02.07.2018 г. с Министерство на регионалното развитие и благоустройството за предоставяне на средства за изпълнение на проучвателни и проектни дейности за сграда, находяща се в гр. Русе, п.к. 7012, ул. „Шести септември“ №90, бл. Русия, вх. 1.**

**Обхвата и съдържанието на обекта е посочен в одобрено техническо задание за проектиране, неразделна част от настоящото задание за обществена поръчка.**

**Дейност: Проучване и Проектиране – изготвяне на работен инвестиционен проект:**

Извършване на проучвателни и проектни дейности, в т.ч. разработване на инвестиционен работен проект /ИРП/ от правоспособни технически лица – проектанти.

Всички видове проучвателни и проектни дейности са описани в одобрено техническо задание за проектиране, неразделна част от настоящата поръчка.

ИРП следва да бъдат изготвени съгласно ЗУТ, Наредба № 4 от 2001г. за обхвата и съдържанието на инвестиционните проекти и друга свързана подзаконова нормативна уредба по приложимите части, одобрено техническо задание. Проектите следва да бъдат придружени с подробни количествени и количество-стойности сметки.

ИРП следва да бъде надлежно съгласуван с всички експлоатационни дружества и други съгласувателни органи при необходимост.

В обяснителните записки проектантите следва подробно да опишат необходимите изходни данни, дейности, технико-икономически показатели, спецификация на предвидените за влагане строителни продукти (материали, изделия, комплекти и системи) с технически изисквания към тях в съответствие с действащи норми и стандарти и технология на изпълнение, включително последователността на дейностите.

ИРП следва да се изработят и представят в обхват и съдържание, съгласно изискванията на Наредба № 4 от 2001г. за обхвата и съдържанието на инвестиционните проекти.

Обхватът на услугата е съгласно приложеното техническо задание за изготвяне на инвестиционен проект.

**3. Технически условия за изпълнение на поръчката:** Проучвателните и проектните дейности в обхвата на настоящата поръчка, следва да бъдат изготвени в съответствие с разпоредбите на ЗУТ, Наредба № 4 от 2001г. за обхвата и съдържанието на инвестиционните проекти, свързаната подзаконова нормативна уредба по приложимите части и одобреното от Възложителя техническо задание за изготвяне на инвестиционен работен проект, което е неразделна част от настоящата обществена поръчка.

**4. Ориентировъчна стойност на поръчката:**

90 000 лв. без ДДС или 108 000,00 лв. с ДДС

**5. Вид на процедурата и правно основание:**

Обществената поръчка следва да се проведе при условията на чл. 74, ал.4 ЗОП поради наличие на обстоятелства, изискващи спешно възлагане на поръчката, поради което е невъзможно спазването на срока по чл. 74, ал. 1 от ЗОП, а именно:

Текущото техническо състояние на сградата, предмет на проучвателни и проектни дейности на настоящата поръчка, е силно компрометирано. Същата е претърпяла поредица от деформации, наблюдават се значителни неравномерни слягания на земната основа по сградата, най – силно изразени в източната й част, което е довело до завъртане /накланяне/ на сградата със 714 мм в югоизточния край. Към 2011 г. сумарното слягане в западния край на сградата е било около 290 мм, а в източния край на сградата е било около 790 мм. Неравномерните слягания са причинили значителни локални повреди в зоната на фугите между високото тяло и ниските тела. В тези зони са установени пукнатини и деформации в елементите на носещата конструкция на сградата. Конзолните покривни елементи /стоманобетонни перголи/ се намират в предаварийно състояние, като бетоновото им покритие е почти напълно разрушено и носещата армировка е силно корозирала, с което се създава потенциален риск за безопасността на обитателите в сградата. Съществува реален риск за живота и здравето на живущите в тази сграда, възникнал от нуждата от конструктивно укрепване на сградата.

С оглед предотвратяване на риска от възникване на аварийни ситуации, застрашаващи живота и здравето на хората, налага необходимостта от съкращаване на срока за получаване на оферти.

**6. Наличие и размер на утвърден бюджетен кредит:** лв.

Споразумение №РД02-30-33/02.07.2018 г. за осигуряване целеви средства от бюджета на МРРБ

**7. Срок за изпълнение:**

Срокът за изпълнение на проектирането: **минимум 60** **максимум 120 календарни дни**

**8. Начин на плащане**

Както следва:

1. Авансово плащане – в размер на 20% от стойността по договора по желание на Изпълнителя, платимо в 30 дневен срок след представяне на фактура и превеждане на авансово плащане от МРРБ по споразумение №РД02-30-33/02.07.2018 г.
2. Окончателно плащане, в размер на 80% от цената на договора, представляващи останалата сума по договора. Плащането се извършва в срок от 30 календарни дни след извършване на окончателно плащане от страна на МРРБ по споразумение №РД02-30-33/02.07.2018 г.

Плащането се извършва в български левове, с платежно нареждане по посочена от участника банкова сметка.

**9. Изисквания за качество:**

Проектите да бъдат изготвени от лица с необходимата проектантска правоспособност, да предвиждат прилагането на актуални конструктивни решения и строителни технологии в комбинация с висококачествени съвременни материали, проектните решения да отговарят на съществените изисквания към строежите по чл. 169 от ЗУТ, като същите осигуряват тяхното безпроблемно съгласуване и одобряване от съответните компетентни и контролни органи, като същите послужат за издаване на разрешение за строеж (за случаите, където се изисква по закон).

Обхватът и съдържанието на проектите следва да е съгласно Наредба № 4 от 2001г. за обхвата и съдържанието на инвестиционните проекти, да изяснява конкретните проектни решения в степен, осигуряваща възможност за цялостно изпълнение на предвидените видове СМР и да осигурява възможност за ползването им като документация за договаряне изпълнението на строителството, вкл. чрез процедура за възлагане на обществена поръчка за строителство по реда на ЗОП.

***Забележка: Избраният за изпълнител се задължава при констатирани недостатъци и/или забележки от съответните контролни и/или компетентни органи, по одобряване и/или съгласуване на изготвените инвестиционни проекти, да отстрани същите в съответния указан срок и за своя сметка.***